|  |
| --- |
|  |
| **PLAN DE SELECȚIE - Componenta inițială pentru desemnarea membrilor din cadrul Consiliul de Administrație al Societății TRANSURBAN S.A. SATU MARE în mandatul 2025-2029** |
| |  |  |  | | --- | --- | --- | | **Elaborată de Autoritatea Publică Tutelară a Societății Transurban S.A.** | Nr. înreg. 38609/19.06.2025 |  | |

**CONSILIUL LOCAL SATU MARE ANEXA LA H.C.L. NR. 168/ 26.06.2025**

CU P R I N S

Capitolul 1. Despre Planul de Selecție – Componenta Inițială ................................................... 2

Capitolul 2. Principii ................................................................................................................... 2

Capitolul 3. Calendarul, părțile responsabile și rolurile acestora.................................................. 3

Capitolul 4. Lista riscurilor posibile și a măsurilor ce vor fi luate pentru diminuarea acestor riscuri,

asigurându-se că drepturile acționarilor sunt respectate și că interesele întreprinderii publice sunt

asigurate ...................................................................................................................................... 9

Capitolul 5. Lista detaliată a documentelor necesare în vederea depunerii candidaturii, în funcție de

etapele procedurii de selecție administratorilor .............................................................................. 11

ANEXĂ Scrisoarea de Așteptări a Acționarilor .............................................................................. 11

# Capitolul 1. Despre Planul de Selecție – Componenta Inițială

**Planul de selecţie – componenta inițială** este elaborat în conformitate cu prevederile **Ordonanței de urgență a Guvernului nr. 109 din 30 noiembrie 2011** privind guvernanţa corporativă a întreprinderilor publice, cu modificările și completările ulterioare și **Hotărârea** **Guvernului nr. 639 din 27 iulie 2023** pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.

Potrivit dispozițiilor **Art. 1 pct. 4 din HG nr. 639/2023**, componenta inițială a planului de selecție este un un document de lucru care se întocmește de către Autoritatea Publică Tutelară, și cuprinde, fără a se limita la acestea, Scrisoarea de așteptări, aspectele-cheie ale procedurii, calendarul, părțile responsabile și rolurile acestora, riscurile identificate, documentele ce trebuie depuse până la numirea în posturile vacante.

Componenta inițială a planului de selecţie are scopul de a servi drept instrument fundamental în cadrul procedurii de selecție pentru desemnarea Administratorilor

Componenta inițială a planului de selecție are scopul de a servi drept instrument fundamental în cadrul procedurii de selecție pentru desemnarea viitorilor membri ai Consiliului de administrație a Societății Transurban S.A. Satu Mare.

Procedura de selecţie se derulează în mod transparent, cu scopul de a asigura profesionalizarea Consiliului, potrivit standardelor de guvernanţă corporativă a întreprinderilor publice, astfel cum au fost dezvoltate în principiile de guvernanţă corporativă ale Organizaţiei pentru Cooperare şi Dezvoltare Economică.

În vederea îndeplinirii acestui deziderat, Primăria Municipiului Satu Mare, în calitate deautoritate publică tutelară a **Societății TRANSURBAN S.A. Satu Mare,** a întocmitComponenta inițială a planului de selecţie.

În principiu, prezentul document prevalează față de orice altă soluție propusă sau utilizată anterior, iar aplicarea principalelor activități și decizii care trebuie realizate este obligatorie în toate etapele procedurii de selecție. Termenele de realizare pot fi fixe sau orientative, în funcție de evoluția procedurii de selecție.

Procedura de selecție se vrea a fi, înainte de toate, o procedură de interacțiune dinamică între toți utilizatorii săi, având în vedere faptul că, prin natura sa, componenta inițială a planului de selecție este destinată să facă obiectul unei actualizări continue, până la aprobarea documentului.

# Capitolul 2. Principii

1. Planul de selecție se întocmește și se implementează astfel încât să asigure o procedură de selecție transparentă, deschisă, nediscriminatorie, competitivă și comprehensivă.
2. Planul de selecţie este întocmit cu claritate pentru a putea fi determinate toate aspectele cheie ale procedurii de selecţie, în conformitate cu prevederile O.U.G. nr. 109/2011 și H.G. nr. 639/2023.
3. Planul de selecţie este întocmit astfel încât procedura de selecţie să se realizeze cu respectarea dreptului la libera competiţie, echitate şi egalitate de şanse, nediscriminare, transparenţă, tratament egal şi asumarea răspunderii și cu luarea în considerare a specificului domeniului de activitate al societății.
4. Consiliul de administraţie al **Transurban S.A. Satu Mare**, este format din **7 (șapte) membri**, întrucât întreprinderea publică îndeplinește condiţii prevăzute de art. 28 alin. (2) din O.U.G. nr. 109/2011.

# Capitolul 3. Calendarul, părțile responsabile și rolurile acestora

Procedura de selecție în cazul selecției membrilor Consiliului de administrație la Societate se derulează în mod transparent cu scopul de a asigura profesionalizarea consiliului, potrivit standardelor de guvernanță corporativă a întreprinderilor publice, astfel cum au fost dezvoltate în Principiile de guvernanță corporativă ale Organizației pentru Cooperare și Dezvoltare Economică, denumită în continuare OCDE, conform art. 2, alin. (1) din Anexa nr. 1 la H.G. nr. 639/2023 cu respectarea prevederilor O.U.G. nr. 109/2011, H.G. nr. 639/2023 și Ordinului nr. 126/2024.

Principalele activități și decizii care trebuie realizate sunt:

a) Declanșarea procedurii de selecție

b) Constituirea CSN

c) Elaborare și aprobare ROF a CSN

d) Elaborarea și aprobarea scrisorii de așteptări

e) Elaborarea și aprobarea componentei inițiale a planului de selecție

f) Elaborarea și aprobarea profilului CA

g) Elaborarea și aprobarea profilului candidatului

h) Elaborarea și aprobarea componentei integrale a planului de selecție

i) Publicarea anunțului de selecție

i) Depunerea și analiza dosarelor de candidatură

j) Întocmirea listei lungi de candidați și a listei scurte de candidați

k) Evaluarea inițială și elaborare lista scurtă

l) Comunicare pentru depunerea declarației de intenție

m) Depunerea declarațiilor de intenție

n) Realizarea interviului

o) Întocmirea clasamentului candidaților și a raportului final

p) Comunicarea rezultatelor procedurii de selecție

q) Numirea administratorilor

|  |  |  |  |  |
| --- | --- | --- | --- | --- |
| Nr.  crt. | **Etapa procedurii de selecție** | Termen | Responsabil | **Document** |
| 1 | Notificare AMEPIP privind  necesitatea procedurii de  selecție  *Art.3 alin.(2) din Anexa nr.1 la HG nr.639/2023* | 24.03.2025 | Autoritatea Publică Tutelară ( APT) | Adresa către AMEPIP nr. 18908/24.03.2025 |
| 2 | Măsuri premergătoare declanșării procedurii de selecție a membrilor în CA  Contractare expert independent  *Art.6 din Anexa nr.1 la HG nr.639/2023* | 27.03.2025 | APT | HCL nr. 94/27.03.2025 |
| 3 | Selecția expertului independent de către  Autoritatea Publică Tutelara prin Serviciul Achiziții Publice, cu aplicarea  prevederilor Legii nr. 98/2016  *Art.6 din Anexa nr.1 la HG nr.639/2023* | 09.04.2025 | APT | Contract de prestări servicii nr. 23549-66/09.04.2025 |
| 4 | Declanșarea procedurii de selecție, înființarea și constituirea comisiei de selecție și nominalizare (CSN)  *Art.3 alin.(1) lit. b) din Anexa nr.1 la HG nr.639/2023* | 10.04.2025 | APT | HCL nr. 95/27.03.2025 |
| 5 | Aprobarea declanșării procedurii de selecție, prin emiterea Hotărârii AGA a Societății  *Art.3 alin.(1) lit. b) din Anexa nr.1 la HG nr.639/2023* | 11.04.2025 | AGA Transurban SA Satu Mare | Hotărâre AGA nr. 3/11.04.2025~adoptată potrivit prevederilor Actului Constitutiv al Transurban SA ”Adunarea generală a acționarilor, constituită din reprezentanți ai acționarilor, este organul de conducere al societății care decide asupra activității acestuia și asupra politicii lui economice în condițiile și limitele stabilite în prealabil de Consiliul Local pentru fiecare adunare ordinară și extraordinară în parte…” |
| 6 | Hotărârea AGA Transurban SA Satu Mare | 14.04.2025 | AGA Transurban SA Satu Mare | Adresa de comunicare din data de 14.04.2025 |
| 7 | Notificare AMEPIP privind  inițierea procedurii de  selecție  *Art.3 alin.(3) din Anexa nr.1 la HG nr.639/2023* | 14.04.2025 | APT | Adresa către AMEPIP nr. 24606/14.04.2025 |
| 8 | Publicarea componentei inițiale a Planului de selecție  *Art.1 alin.(1) pct.4 coroborat cu art. 5 alin.(3) din Anexa nr.1 a HG nr.639/2023* | 20.06.2025 | APT  Transurban SA Satu Mare | Componenta inițială a Planului de selecție - Proiect Scrisoare de așteptări/calendar, părți, publicat pe pagina de internet a APT și întreprinderii publice/societății |
| 9 | Consultări între APT și  Acționarii minoritari art. 5 alin.(4) | 20.06.2025 – 24.06.2025 | APT /acționarii  Transurban SA Satu Mare | Propuneri cu modificare de completare formulate de către acționarii minoritari |
| 10 | Publicare propuneri la Planul  de selecție – componenta  inițială  *Art.5 alin.(5) din Anexa nr.1 la HG nr.639/2023* | 25.06.2025 | APT | Publicarea propunerilor primite la componenta inițială a planului de selecție – motivat cu privire la acceptarea respingerea propunerilor, după caz; |
| 11 | Aprobarea componentei inițiale a planului de selecție  *Art.5 alin.(6) din Anexa nr.1 la HG nr.639/2023* | 25.06.2025-30.06.2026 | APT | Hotărârea Consiliului Local Hotărâre AGA |
| 12 | Elaborarea proiectului  componentei integrale a  planului de selecție  incluzând: profilul  consiliului, profilul  candidatului planul de  interviu, termenele  aferente etapelor  cuprinse între data  decanșării procedurii de  selecție și data  prezentării raportului  final, precum și  componenta inițială a  planului de selecție.  *Art.10 alin.(1), art.12*  *alin.(3) și art.14-16 din*  *Anexa 1 la HG*  *nr.639/2023* | 23.06.2026-  27.06.2026 | CSN | Profilul Consiliul se elaborează de APT |
| 13 | Publicarea proiectului profilului consiliului  Art. 12 alin.2 din anexa nr. 1 la HG 639/2023 | 5 zile de data aprobării Componentei inițiale a Planului de selecție | APT publică proiectul profilului consiliului elaborat de Compartimentul guvernanță corporativă | Publicare pe pagina APT /societăți în vederea formulării de către acționari de propuneri |
| 14 | Comunicarea către AMEPIP a profilului Consiliului Art. 12 alin.2 din anexa nr. 1 la HG 639/2023 | 5 zile de la data probării componentei inițiale | APT | Adresă privind stabilirea termenului limita pentru formularea de propuneri |
| 15 | Aprobare componenta integrală a planului de selecție, proiectul profilul consiliului, profilul candidatului, planul de interviu, termenele aferente între data declanșării procedurii de selecție și prezentării raportului final al precum și componenta inițială a planului de selecție  *Art.12 alin.(3) din Anexa nr.1 si anexa 1a la HG nr.639/2023* | 5 zile de la data aprobării componentei  de la data limită de formulare a propunerilor | APT/CSN | Hotărârea Consiliului Local nr. …../ ………..  Hotărâre AGA |
| 16 | Reînnoirea mandatelor administratorilor în funcție, după caz art. 25 din anexa 1 la HG nr. 639/2023 | Maxim 45 de zile de la data solicitării reînnoirii mandatului | Candidat/ți  Compartiment guvernanță corporativă  APT  AMEPIP | Declarația de intenție;  Raportate de evaluare/hotărâre AGA  Raportul privind reînnoirea mandatului asumat de Compartimentul Guvernanță corporativă;  HCL de aprobare a raportului;  Comunicare către AMEPIP în vederea obținerii avizului de reînnoire a mandatului/mandatelor;  HCL a aprobare a reînnoirii mandatului/mandatelor și Hotărâre AGA |
| 17 | Elaborarea și publicarea anunțului de  Selecție  *Art.19 alin.(2) și alin.(3) din Anexa nr.1 la HG nr.639/2023 și art. 5 alin. (6) și art. 29 alin.(4) și alin.(5) din OUG 109/2011* | După obținerea avizului conform al AMEPIP privind reînnoirea mandatului/mandatelor CA în funcție ( dacă este cazul)  Cu cel puțin 30 de zile înainte de data-limită pentru depunerea candidaturilor specificată în anunțul de selecție | APT/Transurban S.A. Satu Mare | Anunțul de selecție publicat:   * prin grija autorității publice   tutelare, pe pagina de internet a acesteia   * prin grija președintelui C.A.: * pe prima pagină de internet a întreprinderii publice într-un loc vizibil la încărcarea paginii, * pe pagina de internet a AMEPIP, * în cel puțin 2 Publicații economice și/sau financiare de largă răspândire,   pe cel puțin o platformă sau un site de recrutare de resurse umane cu mare vizibilitate la nivel național |

Prezenta secțiune definește principalele activități pe care părțile implicate în procedura de selecție trebuie să le îndeplinească, în scopul unei bune gestionări a procedurii de selecție.

**Adunarea Generală a Acționarilor** îndeplinește următoarele atribuții principale în procedura de selecție, dar fără a se limita la acestea și în condițiile legii:

1. hotărăște asupra declanșării procedurii de selecție și nominalizare a membrilor CA al **Societății**, ce se comunică de îndată **autorității publice tutelare**;
2. desemnează membrii consiliului de administrație, la propunerea **autorității publice tutelare**, din lista scurtă pentru fiecare post de administrator al societății, pe baza criteriilor de selecție comunicate public, prin anunț, în ordinea clasamentului candidaților pentru postul respectiv.
3. desemnează membrii consiliului de administrație la propunerea comisiei de selecție și nominalizare, care înaintează autorității publice tutelare, în vederea formulării de propuneri pentru desemnarea în adunarea generală a acționarilor, o listă scurtă pentru fiecare post de administrator al întreprinderii publice, pe baza criteriilor de selecție comunicate public, prin anunț, în ordinea clasamentului candidaților pentru postul respectiv. Desemnarea membrilor consiliului de administrație se realizează de către adunarea generală a acționarilor din lista scurtă a candidaților elaborată de comisia de selecție și nominalizare și, după caz, dintre propunerile autorității publice tutelare și ale acționarilor minoritari. În cazul în care se califică un singur candidat, acesta va fi propus pentru postul respectiv. Atunci când există mai mulți candidați incluși în lista scurtă, numirea pe post se va face în ordinea clasamentului. În cazul candidaților cu același punctaj se acordă prioritate candidatului aparținând genului subreprezentat. În situația în care nu există candidați înscriși sau niciun candidat nu se califică pe lista scurtă, procedura de selecție se va relua în termen de maximum 10 zile, cu aplicarea dispozițiilor prezentei ordonanțe de urgență. Pentru întreprinderile publice la care convocarea adunării generale se face în condițiile prevăzute de art. 117 din Legea nr. 31/1990, republicată, cu modificările și completările ulterioare, termenul de reluare a procedurii de selecție este de 45 de zile.

**Autoritatea publică tutelară** îndeplinește următoarele atribuții principale în procedura de

selecție a administratorilor, dar fără a se limita la acestea și în condițiile legii:

1. elaborează și publică proiectul componentei inițiale a planului de selecție pe pagina proprie de internet și a societății, în termen de 15 zile de la data declanșării procedurii de selecție;
2. elaborează scrisoarea de așteptări, în consultare cu structurile de specialitate cu organele de administrare și conducere ale societății;
3. consultă acționarii în vederea definitivării componentei inițiale a planului de selecție;
4. publică propunerile primite la componenta inițială a planului de selecție și motivează acceptarea sau respingerea lor;
5. aprobă componenta inițială a planului de selecție;
6. aprobă scrisoarea de așteptări, ca parte din componenta inițială a planului de selecție;
7. publică planul de selecție componenta inițială;
8. publică scrisoarea de așteptări pe pagina proprie de internet pentru a fi luată la cunoștință de candidații la postul de administrator;
9. elaborează profilul consiliului de administrație;
10. decide privind constituirea comisiei de selecție și nominalizare;
11. asigură secretariatul comisiei de selecție și nominalizare;
12. publică proiectul profilului consiliului și profilul candidatului pe pagina proprie de internet, pe pagina întreprinderii publice și îl va transmite AMEPIP;
13. consultă acționarii în vederea definitivării componentei integrale a planului de selecție;
14. publică anunțul privind selecția membrilor consiliului de administrație pe pagina proprie de internet;
15. formulează propuneri pentru desemnarea în adunarea generală a acționarilor, la propunerea comisiei de selecție și nominalizare, din lista scurtă pentru fiecare post de administrator al întreprinderii publice, pe baza criteriilor de selecție comunicate public, prin anunț, în ordinea clasamentului candidaților pentru postul respectiv.
16. Numirea membrilor consiliului de administrație se realizează de către autoritatea publică tutelară din lista scurtă a candidaților elaborată de comisia de selecție și nominalizare. În cazul în care a fost selectat un singur candidat pe post, acesta va fi propus pentru postul respectiv. În cazul în care există mai mulți candidați pe post incluși în lista scurtă, numirea pe post se va face în ordinea clasamentului. În cazul candidaților cu același punctaj se acordă prioritate candidatului aparținând genului subreprezentat. În situația în care nu există candidați înscriși sau niciun candidat nu se califică pe lista scurtă, procedura de selecție se va relua în termen de maximum 10 zile lucrătoare, cu aplicarea dispozițiilor O.U.G. nr. 119/2011, cu moderările și completările ulterioare.

**Comisia de selecție și nominalizare** îndeplinește atribuțiile principale prevăzute la art. 4^9, alin. (5) din O.U.G. nr. 109/2011, detaliate prin Regulamentul de Organizare și Funcționare al CSN, aprobat prin hotărâre a **autorității publice tutelare**, în baza Regulamentului-cadru de organizare și funcționare al comisiilor de selecție și nominalizare, aprobat prin Ordinul Președintelui AMEPIP nr. 126/12.03.2024.

**CSN** îndeplinește următoarele atribuții principale în procedura de selecție a administratorilor, dar fără a se limita la acestea și în condițiile legii:

1. desfășoară procedura de selecție și nominalizare a membrilor CA al **Societății;**
2. evaluează candidații, pregătește și comunică **autorității publice tutelare** lista scurtă a candidaților și clasamentul acestora;
3. notifică AMEPIP în cazul apariției oricăror abateri de la prevederile legale referitoare la derularea procedurii de selecție și nominalizare, în vederea aplicării de sancțiuni și dispunerii de măsuri de remediere;
4. elaborează următoarele documente necesare bunei desfășurării a procedurii de selecție, fără a se limita doar la acestea, conform legii:
   * Plan de selecție parte a componentei integrale a procedurii de selecție, cu toată documentația necesară aferentă;
   * Etapele procesului de selecție;
   * Calendarul procesului de selecție;
   * Documente și materiale ce urmează a fi verificate, respectiv elaborate;
   * Persoane de contact pentru informații și detalii suplimentare;
   * Anunțurile privind selecția, pentru presa tipărită și online și pentru platforma de recrutare;
   * Lista detaliată a documentelor necesare în vederea depunerii candidaturii;
   * Dispoziții de confidențialitate și de acces la documente; lista elementelor confidențiale;
   * Lista riscurilor posibile și a măsurilor ce vor fi luate pentru diminuarea acestor riscuri;
   * Profilul consiliului de administrație;
   * Matricea consiliului de administrație;
   * Profilul candidatului pentru funcția de administrator;
   * Matricea profilului individual pentru funcția de administrator;
   * Criterii de evaluare și selecție;
   * Modul de acordare a punctajului;
   * Documente referitoare la Declarația de Intenție;
   * Planul de interviu;
   * Proiectul contractului de mandat;
   * Formulare ale declarațiilor necesare a fi completate de către candidați;
   * Alte documente specifice proiectului.
5. verifică dosarele de candidatură în raport cu minimul de criterii stabilite pentru selecție, în vederea alcătuirii listei lungi de candidaturi; candidaturile care nu întrunesc minimul de criterii al profilului de candidat sunt respinse din lista lungă;
6. dacă informațiile din dosare nu sunt concludente în ceea ce privește întrunirea minimului de criterii stabilite pentru selecție de către candidați, solicită clarificări suplimentare sau decide respingerea candidaturii;
7. informează în scris candidații respinși de pe lista lungă despre această decizie;
8. verifică informațiile din dosarele de candidatură rămase pe lista lungă și stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat;
9. efectuează analiza comparativă prin raportare la profilul postului;
10. solicită informații suplimentare candidaților din lista lungă, dacă este cazul, pentru acuratețea punctajului;
11. elaborează lista scurtă conform normelor metodologice aprobate prin H.G. nr. 639/2023;
12. analizează declarațiile de intenție și integrează rezultatele analizei în evaluarea candidaților;
13. organizează și realizează interviuri directe cu candidații, conform planului de interviu; interviurile se vor desfășura la locația stabilită de autoritatea publică tutelară;
14. întocmește clasamentul candidaților, în funcție de punctajul obținut de fiecare candidat în urma aplicării criteriilor de selecție și raportul final conform normelor metodologice aprobate prin H.G. nr. 639/2023;
15. formulează propuneri către autoritatea publică tutelară, pentru desemnarea în adunarea generală a acționarilor, a membrilor consiliului de administrație, din lista scurtă pentru fiecare post de administrator al întreprinderii publice, pe baza criteriilor de selecție comunicate public, prin anunț, în ordinea clasamentului candidaților pentru postul respectiv.

**AMEPIP** are următoarele prerogative:

1. este notificat cu privire la declanșarea procedurii de selecție;
2. primește raportul final al comisiei de selecție și nominalizare, în termen de 3 zile lucrătoare de la finalizarea procedurilor de selecție și nominalizare a administratorilor;
3. în termen de 10 zile de la data primirii raportului, emite un aviz conform prin care aprobă sau anulează procedura, dispunând măsuri de remediere astfel cum acestea sunt reglementate prin normele metodologice de aplicare a O.U.G. nr. 109/2011.

**Structura de guvernanță corporativă** - îndeplinește următoarele atribuții principale în procesul de selecție a administratorilor:

1. elaborează Componenta inițială a Planului de selecție, în colaborare cu structurile de specialitate din cadrul autorității publice tutelare și cu organele de administrare și conducere ale întreprinderii publice;
2. elaborează Scrisoarea de Așteptări în consultare cu compartimentele de specialitate din cadrul Autorității Publice Tutelare și cu organele de administrare și conducere ale întreprinderilor publice și o publică pe pagina proprie de internet pentru a putea fi adusă la cunoștință candidaților la postul de administrator, precum și pe paginile de internet ale întreprinderii publice și AMEPIP;
3. întocmește raportul privind reînnoirea mandatului, pentru administratorii în funcție care au solicitat reînnoirea mandatului, pe baza a cel puțin 2 rapoarte de evaluare anuală a căror activitate a fost evaluată favorabil și a Declarației de intenție prin care aderă la Scrisoarea de Așteptări și la Profilul Consiliului, documente ce fac parte din Planul de selecție pentru noul Consiliu. Raportul se prezintă conducătorului Autorității Publice Tutelare. Dacă raportul este aprobat, acesta se comunică AMEPIP în vederea emiterii avizului conform;
4. acordă sprijin comisiei de selecție numită în cadrul Autorității Publice Tutelare, în vederea ducerii la îndeplinire a sarcinilor acesteia;
5. elaborează draftul contractului de mandat al administratorilor selectaţi;
6. propune Autorității Publice Tutelare obiectivele și indicatorii-cheie de performanță din categoriile de indicatori prevăzute în Anexele nr. 2a și 2b, aplicabili categoriei întreprinderii publice, din Anexa nr. 2, la H.G. nr. 639/2023 - Norme Metodologice din 27 iulie 2023 pentru stabilirea indicatorilor de performanță financiari și nefinanciari și a componentei variabile a remunerației membrilor Consiliilor de Administrație/Supraveghere ale întreprinderilor publice, precum și a Directorilor, respectiv a membrilor directoratului;
7. exercită orice alte atribuții statuate de dispozițiile O.U.G. nr. 109/2011 cu modificările și completările ulterioare și de prevederile H.G. nr. 639/2023.

**Candidații** îndeplinesc următoarele atribuții principale în procedura de selecție a administratorilor, dar fără a se limita la acestea și în condițiile legii:

1. Depun dosarul de candidatură cu toate documentele obligatorii și în termenele prevăzute în anunțul de selecție;
2. Răspund la solicitările de clarificări emise de CSN;
3. Depun declarația de intenție în termenele prevăzute în anunțul de selecție;
4. Participă la interviul final, la data și ora stabilită de CSN, și comunicată în timp util.

# Capitolul 4. Lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate

Prin modul de structurare a activităților proiectului, prin modul în care sunt alocate sarcinile și se concepe procedura de raportare, de evaluare și de validare a livrabilelor proiectului, se poate afirma că acest proiect poate fi „risk-proof”, totuși există riscuri inerente, pe care le-am identificat, le-am evaluat și am căutat soluții de minimizare a posibilității lor de apariție și a impactului lor asupra proiectului.

Toate acestea sunt prezentate în **Planul de Management al Riscurilor** prezentat în continuare:

|  |  |  |  |
| --- | --- | --- | --- |
| **Risc identificat** | **Impact** | **Probabilitate apariție** | **Observații** |
| Criza de timp/ neîncadrare în termenele prevăzute de legislație | moderat | medie | - alocarea unor rezerve de timp pentru fiecare activitate și pentru fiecare etapă a procedurii;  - pregătirea din timp a documentelor;  - stabilirea atribuțiilor fiecărui membru al CSN. |
| Întârzieri în derularea procedurii de selecție | moderat | medie | - respectarea strictă a etapelor planificate în derularea procedurii de selecție;  - îndeplinirea de către toți membrii CSN, cu celeritate, a atribuțiilor stabilite. |
| Număr mic de candidați care aplică | moderat | medie | -publicitate adecvată, adăugarea de canale noi pe care să se transmită mesajele campaniei de recrutare și selecție;  - abordarea directă cu metode de head-hunting a țintelor identificate cu ajutorul celorlalți candidați. |
| Abandon al procesului de selecție din partea candidaților din lista scurtă/nominalizați | mare | medie | - asigurarea unui flux inițial de candidați suficient de mare pentru a permite ca în Lista scurtă să se afle un număr suficient de candidați acceptați;  - scurtarea la minim posibil a perioadei de decizie de acceptare a unui candidat;  - conștientizarea candidatului cu privire la derularea procedurii;  - clarificarea, pe cît posibil, a întrebărilor/problemelor ridicate de candidat legate de ocuparea postului. |
| Contestarea hotărârii APT la instanța de contencios administrativ (art. 29, alin. (6) din O.U.G. 109/2011) | mare | medie | Candidații nemulțumiți pot contesta rezultatul obținut prin depunerea de contestații la instanța de contencios administrativ, în termen de 15 zile de la data comunicării APT |

# Capitolul 5. Lista detaliată a documentelor necesare în vederea depunerii candidaturii, în funcție de etapele procedurii de selecție administratorilor

Pentru a participa la procesul de selecție pentru posturile de membru în Consiliul de Administrație al Societății TRANSURBAN S.A. SATU MARE, candidații trebuie să depună un dosar de candidatură, care va trebui să conțină următoarele documente:

1. Opis documente (numai în dosarul pe suport de hârtie);
2. Curriculum vitae;
3. Copii:
4. Copia actului de identitate;
5. Copia certificat de cazier judiciar;
6. Copia certificat de cazier fiscal (exclus certificat de atestare fiscală);
7. Copia certificatului de căsătorie sau a altor acte, doar în cazul în care numele de pe actele depuse este diferit de cel de pe actul de identitate;
8. Copia diplomei de licență sau echivalentă;
9. Copii ale diplomelor de absolvire a alor cicluri de studii universitare (dacă este cazul) – alte programe de licență, programe de master, doctorat, MBA. Nu se vor transmite copii ale diplomelor sau ale certificatelor de participare la programe de formare de scurtă durată;
10. Copii ale documentelor care dovedesc experiența profesională cerută (extras Reges/Revisal, copie carnet de muncă dacă este cazul), contracte de mandat/management, adeverințe eliberate de angajatori, certificat constatator eliberat de ONRC, documente din care să reiasă rezultatele economico-financiare ale întreprinderilor în care candidatul și-a exercitat mandatul de administrator sau de director, adeverințe însușite prin semnătură și ștampilă de emitent din care să reiasă perioadele exacte în care candidatul a exercitat un rol de membru în Comitetul de Audit din cadrul unui CA/CS (dacă este cazul), alte documente însușite prin semnătură și ștampilă de emitent care să ateste contribuția directă a candidatului la îmbunătățirea performanțelor financiare ale societăților pe care le-a administrat/ condus, etc.)
11. Formulare:
12. F1 - Cererea de înscriere;
13. F2 - Declarație pe propria răspundere privind conformitatea documentelor și informațiilor prezentate în dosar, lipsa conflictului de interese și a situațiilor de incompatibilitate.
14. F3 - Acordul cu privire la obținerea de date în vederea verificării informațiilor.
15. F4 - Consimțământ de prelucrare a datelor cu caracter personal.
16. F5 - Declarația de interese.

Candidații selectați pe lista scurtă vor depune, ulterior, Declarația de Intenție.

# ANEXĂ Scrisoarea de Așteptări a Acționarilor

Șef serviciu, Compartiment Guvernanță Corporativă

Giurgiu Ovidiu Kiss Alberto George